[Pick the date]

|  |
| --- |
| [Type the document subtitle] | konstantina |



|  |  |
| --- | --- |
| [Type the company name] | [Type the document title] |

Στόχος της παρούσας εργασίας είναι η ανάπτυξη ενός πλήρους συστήματος για τη διαχείριση και καταχώρηση αγγελιών που αφορούν ακίνητα και συγκεκριμένα κατοικίες στην ευρύτερη περιοχή της Πάτρας. Το σύστημα θα δίνει στους εγγεγραμμένους χρήστες τη δυνατότητα της καταχώρησης αγγελιών οι οποίες θα είναι προσβάσιμες από τους επισκέπτες του συστήματος.

Στο σύστημα υπάρχουν 3 κατηγορίες χρηστών. Οι διαχειριστές, οι εγγεγραμμένοι χρήστες και οι επισκέπτες. Οι επισκέπτες που έχουν τα λιγότερα δικαιώματα μπορούν να δούν τις αγγελίες που έχουν καταχωρήσει οι εγγεγραμμένοι χρήστες του συστήματος. Επίσης, μπορούν να δουν το προφίλ του χρήστη που έχει καταχωρήσει την αγγελία και να επικοινωνήσουν μέσω της φόρμας επικοινωνίας με τους developers του site. Οι εγγεγραμμένοι χρήστες μπορούν να κάνουν ό,τι και οι επισκέπτες (αφου έχουν τα ίδια και περισσότερα δικαιώματα από τους επισκέπτες) και επιπλέον μπορούν να καταχωρήσουν αγγελίες στις οποίες έχουν πλήρη διαχείριση. Φυσικά, οι εγγεγραμμένοι χρήστες όπως φανερώνει και το ονομά τους πρέπει να εγγραφούν πρώτα στο σύστημα. Αφού εγγραφούν έχουν πλήρη διαχείριση του λογαριασμού τους. Τέλος, οι διαχειριστές έχουν πλήρη διαχείριση των χρηστών και των αγγελιών ταυτόχρονα.

Η υλοποίηση ξεκίνησε από την δημιουργία της βάσης δεδομένων αφού σε τέτοιου είδους site αυτό είναι το πιο σημαντικό. Στη βάση υπάρχουν οι εξής οντότητες: ο χρήστης, το σπίτι, η κατηγορία, η φωτογραφία και η παροχή. Στην οντότητα χρήστες αποθηκεύονται όλοι οι χρήστες. Ο κάθε χρήστης έχει τα γνωρίσματα: username, password, τηλέφωνο(πλειότιμο), e-mail, όνομα, επίθετο και τύπος χρήστη που καθορίζει αν ο χρήστης θα είναι απλός χρήστης ή διαχειριστής. Το κάθε σπίτι έχει τα εξής γνωρίσματα: όροφος, περιοχή, τιμή, έτος κατασκευής, εμβαδό, διεύθυνση, επισκέψεις(καταχωρείται πόσες φορές έχει εμφανιστεί η αγγελία), σχόλια, έγκριση(αποθηκεύει αν η αγγελία έχει εγκριθεί από τους διαχειριστές ή όχι), γεωγρ. μήκος και γεωγρ.πλάτος. Το κάθε σπίτι συνδέεται με έναν χρήστη ο οποίος το προσφέρει για ενοικίαση ή για πώληση. Επίσης, κάθε σπίτι συνδέεται με μία κατηγορία στην οποία ανήκει ενώ συνδέεται με μία ή περισσότερες παροχές.Τέλος το κάθε σπίτι μπορεί να έχει μία ή περισσότερες φωτογραφίες(ανεβασμένες από τον χρήστη έχει το σπίτι για προσφορά).Παράλληλα ο κάθε χρήστης μπορεί να έχει στις αγαπημένες του αγγελίες ένα ή περισσότερα σπίτια.

Αμέσως μετά την κατασκευή της βάσης δεδομένων γράφτηκε ο κώδικας php (δημιουργήθηκαν τα αρχεία .php) για να υπάρχει η διασύνδεση μεταξύ της απλής HTML και της βάσης δεδομένων.Με την php είναι δυνατόν να εμφανιστούν δεδομένα στον browser μέσω της HTML αλλά και φόρμες εισαγωγής (input forms).Όταν ένας χρήστης κάνει submit μια φόρμα εισαγωγής με action script ένα αρχείο της php, το αρχείο αυτό επεξεργάζεται τα δεδομένα που εισήγαγε ο χρηστης.Η php είναι γλώσσα που εκτελείται στον server και επομένως μπορεί να προσπελάσει την βάση δεδομένων που υπάρχει στον server.Η php κάθε φορά που θέλει να εισάγει,διαγράψει ή να ανανεώσει έναν πίνακα συνδέεται πρώτα στην βάση με λογαριασμό της mysql που έχει δικαιώματα πρόσβασης στην βάση και εκτελεί το query.Ανάλογα με τα δεδομένα που έλαβε ή έστειλε στην βάση εμφανίζει και στον browser τα κατάλληλα δεδομένα.Με την php το site παρείχε όλες τις λειτουργίες που απαιτούνταν από την εκφώνηση όπως εγγραφή χρηστών,αναζήτηση αγγελιών,προβολή αγγελιών,καταχώρηση αγγελίας και τροποποίηση αγγελίας.

Στην συνέχεια προστέθηκε η css η οποία κάνει όλη την μορφοποίηση των σελίδων. Όλος ο css κώδικας γράφτηκε σε ξεχωριστό .css αρχείο το οποίο φορτώνεται κάθε φορά που ο browser εμφανίζει κάποια σελίδα. Ως γνωστό η css χρησιμοποιεί box model που θέλει κάθε στοιχείο της σελίδας να είναι ένα κουτί. Επομένως η λογική που ακολουθήθηκε είναι να ξεκινήσουμε από τη σχεδίαση των μεγαλύτερων σε μέγεθος αντικει-μένων όπως είναι το φόντο όλης της σελίδας και να προχωρήσουμε στα μικρότερα όπως η κεντρική σελίδα περιεχομένου και o header για να φτάσουμε σε ακόμα μικρότερα όπως είναι τα κουτάκια που εμφανίζουν πληροφορίες. Οι css παίζει διπλό ρόλο στη εμφάνιση της σελίδας. Από τη μια περιγράφει την θέση, μέγεθος, χρώμα κλπ στοιχείων που αποτελούν το background και πάνω σε αυτά εμφανίζεται το περιεχόμενο και από την άλλη περιγράφει μέγεθος, χρώμα, γραμματοσειρά, διάταξη στο ίδιο το περιεχόμενο. Εδώ καταλήγουμε στο εξής συμπέρασμα. Αν και το περιεχόμενο σε διαφορετικές σελίδες είναι διαφορετικό, το φόντο πίσω από αυτό παραμένει πάντα το ίδιο. Επίσης ίδια μένουν και κάποια στοιχεία απαραίτητα για την πλοήγηση(μενού, δευτερεύον μενού ), όπως και κάποια στοιχεία απαραίτητα για την ταυτότητα της εφαρμογής όπως η κεφαλίδα(header) και το υποσέλιδο (footer). Όλα αυτά τα στοιχεία αποτελούν το σχεδιάγραμμα (layout) ολόκληρης της ιστοσελίδας και ενσωματώνονται σε κάθε σελίδα. Για να κατανοήσουμε τον τρόπο που γίνεται αυτή η ενσωμάτωση είναι απαραίτητο να αναφερθεί πρώτα ο τρόπος λειτουργίας της css. H css εφαρμόζεται πάνω σε html με τρεις τρόπους. Ο πρώτος είναι απευθείας μέσα στα tags της html με το style attribute, ο δεύτερος είναι η προσθήκη ενός style tag μέσα στα head tags της html και ο τρίτος είναι η css βρίσκεται σε εξωτερικό αρχείο. Για προφανείς λόγους ακολουθήσαμε τον τρίτο τρόπο. Εδώ κάθε μπορούμε να εφαρμόσουμε την css είτε σε όλα στοιχεία του ίδιου είδους είτε να ορίσουμε κλάσεις και να την εφαρμόσουμε σε όλα τα στοιχεία αυτής της κλάσης είτε να να ορίσουμε id και να την εφαρμόσουμε στο στοιχείο με αυτό το id. Για να βάλουμε ένα αντικείμενο σε μια κλάση ή να του δώσουμε ένα id αρκεί να το δηλώσουμε μέσα στο html tag του. Έτσι λοιπόν για επιτύχουμε το layout που θέλαμε δώσαμε τα απαραίτητα tags σε όλα τα στοιχεία που θέλαμε να αποτελούν το layout και φροντίσαμε αυτά να βρίσκονται στην αρχή του html κώδικα που φορτώνεται κάθε φορά και στο τέλος του. Ο κώδικας html αρχής και τέλους βρίσκεται σε δυο διαφορετικές συναρτήσεις php την dispHeader() και την dispFooter() της οποίες φορτώνουμε σε κάθε php σελίδα για αρχή και τέλος και ενδιάμεσα παρεμβάλετε είτε άλλη php συνάρτηση που περιέχει το περιεχόμενο είτε κατευθείαν περιεχόμενο χωρίς συνάρτηση με χρήση echo. Έτσι με μόνο δυο συναρτήσεις πετυχαίνουμε μια ομοιόμορφη εμφάνιση για όλες τις σελίδες. Στη συνέχεια ανάλογα με το περιεχόμενο που θέλουμε να εμφανίσουμε χρησιμοποιούμε καινούργιες κλάσεις και ids και το εμφανίζουμε όπως θέλουμε πάντα μέσα στο αρχικό μας layout. Τέλος πρέπει να αναφέρουμε ότι εκτός από την εκτενή χρηση της CSS 2 revision 1 χρησιμοποιήθηκε και μια ιδιότητα(property) με την ονομασία text-shadow που ανήκει στην υπό ανάπτυξη css 3.

Στην παρακάτω εικόνα φαίνονται τα στάδια σχεδίασης του layout του site.

